இயல் 68      நீலியும் நீலனும் பேசியிருந்தார்கள் நீலன் வீட்டில்.  ஓதுகின்றான் நீலியுடம் நீலன்: "என்றன் உயிர்போன்ற நீலியே வாராய் வாராய்! பூதமென ஒன்றில்லை என்று முன்பு புகன்றாயே! இகழ்ந்தாயே என்னை! விண்ணை மோதுதல்போல் வரும்பூதம் பார்த்தாய் அன்றோ? மொய்குழலே இங்கேயும் இப்போ தும்தான் தீதுசெய வரக்கூடும்!" என்று கூறித் தெருவிளக்குத் தூண்ஒன்றை உற்றுப் பார்த்தான்.  "முன்வந்த பூதத்தை நரிவி டுத்தான்! முதற்பூதம் நடுநடுங்கிச் சாகு மாறு பின்வந்த பூதத்தை இளைய அன்னம் பெற்றெடுத்தாள்" என்றுரைத்துச் சிரித்தாள் நீலி!